પટનાઃ બિહારની રાજધાની પટનાના શ્રીકૃષ્ણાપુરી વિસ્તારમાં બોરિંગ રોડ ચાર રસ્તા પર એક મોલમાં સવારમાં ભીષણ આગ લાગતા કરોડની સંપત્તિ ખાખા થઇ ગઇ છે. પોલીસ સૂત્રોના જણાવ્યા પ્રમાણે બોરિંગ રોડ ચાર રસ્તા પર આવેલ પેટ્રોલ પંપની પાછળ આવેલ જીબી મોલમાં સવારે ભીષણ આગ લાગી હતી. જોત જોતામાં આ આગ એપાર્ટમેન્ટના પાંચ માળ સુધી ફેલાઇ ગઇ હતી. આ દુર્ઘટનામાં કરોડો રૂપિયાની સપંત્તિ ખાખ થઇ ગઇ હતી. જોકે આગ લાગવાથી પેટ્રોલ પંપને કોઇ પણ પ્રકારનું નુકશાન થયું નથી. સૂત્રોએ જણાવ્યું છે કે આગ લાગવાને કારણે હાલ જાણી શકાયું નથી. ફાયરબ્રિગેડની દસ ગાળીઓ ઘટના સ્થળ પર પહોંચી ગઇ છે.